CELEX: 32019D1766
Language: lv
Date: 2019-10-23 00:00:00
Title: Komisijas Īstenošanas lēmums (ES) 2019/1766 (2019. gada 23. oktobris), ar ko attiecībā uz saskaņoto standartu EN ISO 19085-3:2017 ciparvadības urbjmašīnām un frēzmašīnām groza Īstenošanas lēmumu (ES) 2019/436

24.10.2019   
               
               
                  LV
               
               
                  Eiropas Savienības Oficiālais Vēstnesis
               
               
                  L 270/94
               
            
         KOMISIJAS ĪSTENOŠANAS LĒMUMS (ES) 2019/1766
         (2019. gada 23. oktobris),
         ar ko attiecībā uz saskaņoto standartu EN ISO 19085-3:2017 ciparvadības urbjmašīnām un frēzmašīnām groza Īstenošanas lēmumu (ES) 2019/436
         EIROPAS KOMISIJA,
         ņemot vērā Līgumu par Eiropas Savienības darbību,
         ņemot vērā Eiropas Parlamenta un Padomes 2006. gada 17. maija Direktīvu 2006/42/EK par mašīnām un ar kuru groza Direktīvu 95/16/EK (1), un jo īpaši tās 10. pantu,
         tā kā:
         
                     (1)
                  
                  
                     Saskaņā ar Direktīvas 2006/42/EK 7. pantu mašīnas, kas ražotas saskaņā ar saskaņoto standartu, atsauces uz kuru ir publicētas Eiropas Savienības Oficiālajā Vēstnesī, uzskatāmas par tādām, kas atbilst šādā saskaņotajā standartā ietvertajām būtiskajām prasībām attiecībā uz veselības aizsardzību un drošību.
                  
               
                     (2)
                  
                  
                     Ar 2006. gada 19. decembra vēstuli M/396 Komisija pieprasīja CEN un CENELEC Direktīvas 2006/42/EK īstenošanas vajadzībām izstrādāt saskaņotos standartus, pārskatīt tos un pabeigt darbu pie tiem, lai ņemtu vērā izmaiņas, kas ar minēto direktīvu ieviestas salīdzinājumā ar Eiropas Parlamenta un Padomes Direktīvu 98/37/EK (2).
                  
               
                     (3)
                  
                  
                     Pamatojoties uz 2006. gada 19. decembra pieprasījumu M/396, CEN izstrādāja jauno saskaņoto standartu EN ISO 19085-3:2017.
                  
               
                     (4)
                  
                  
                     Komisija kopā ar CEN ir izvērtējusi, vai CEN sagatavotais standarts EN ISO 19085-3:2017 atbilst 2006. gada 19. decembra pieprasījumam M/396.
                  
               
                     (5)
                  
                  
                     2017. gada decembrī Vācija saskaņā ar Direktīvas 2006/42/EK 10. pantu iesniedza oficiālu iebildumu pret standartu EN 19085-3:2017 “Kokapstrādes mašīnas. Drošuma prasības. 3. daļa: Ciparvadības (NC) urbjmašīnas un frēzmašīnas”.
                  
               
                     (6)
                  
                  
                     Vācijas iesniegtais oficiālais iebildums pamatots ar to, ka standarta EN ISO 19085-3:2017 6.6.2.2.3.1. punkts, kas attiecas uz piekļuves novēršanu instrumentiem un citām kustīgām mašīnas daļām, neievēro Direktīvas 2006/42/EK I pielikuma 1.4.1. punktā izklāstītās būtiskās prasības attiecībā uz veselības aizsardzību un drošību .
                  
               
                     (7)
                  
                  
                     Pēc standarta EN ISO 19085-3:2017 izskatīšanas kopā ar tās komitejas pārstāvjiem, kura izveidota ar Direktīvas 2006/42/EK 22. pantu, un tās komitejas pārstāvjiem, kura izveidota saskaņā ar Eiropas Parlamenta un Padomes Regulas (ES) Nr. 1025/2012 (3) 22. pantu, Komisija secināja, ka standarts neatbilst Direktīvas 2006/42/EK I pielikuma 1.4.1. punktā noteiktajām būtiskajām veselības aizsardzības un drošības prasībām, proti, prasībai, ka aizsargiem un aizsargierīcēm jābūt tādām, kas nav viegli apejamas. Konkrēti, standarts ietver tehniskās specifikācijas attiecībā uz piekļuvi mašīnas kustīgajām daļām caur zonu starp mašīnas rāmi un mašīnas sānu nožogojumu, bet tas neattiecas uz paša mašīnas rāmja konstrukciju vai aizsardzību, kas dažos gadījumos var būt tik zems, ka to iespējams apiet. Tāpēc standarts EN ISO 19085-3:2017 Eiropas Savienības Oficiālajā Vēstnesī būtu jāpublicē ar ierobežojumu.
                  
               
                     (8)
                  
                  
                     Atsauces uz saskaņotajiem standartiem, kas izstrādāti Direktīvas 2006/42/EK īstenošanas vajadzībām, ir publicētas Komisijas Īstenošanas lēmumā (ES) 2019/436 (4). Lai nodrošinātu to, ka visas atsauces uz Direktīvas 2006/42/EK īstenošanas vajadzībām izstrādātajiem saskaņotajiem standartiem ir iekļautas vienā un tajā pašā tiesību aktā, atsauce uz standartu EN ISO 19085-3:2017 būtu jāiekļauj minētā lēmuma pielikumā. Tāpēc Īstenošanas lēmums (ES) 2019/436 būtu attiecīgi jāgroza.
                  
               
                     (9)
                  
                  
                     No dienas, kad Eiropas Savienības Oficiālajā Vēstnesī publicēta atsauce uz saskaņoto standartu, tāda standarta ievērošana ļauj prezumēt atbilstību attiecīgajām Savienības saskaņošanas tiesību aktos izvirzītajām būtiskajām prasībām. Tāpēc šim lēmumam būtu jāstājas spēkā tā publicēšanas dienā,
                  
               IR PIEŅĒMUSI ŠO LĒMUMU.
         
            1. pants
            Īstenošanas lēmuma (ES) 2019/436 II pielikumu groza saskaņā ar šā lēmuma pielikumu.
         
         
            2. pants
            Šis lēmums stājas spēkā dienā, kad to publicē Eiropas Savienības Oficiālajā Vēstnesī.
         
         
            Briselē, 2019. gada 23. oktobrī
            
               
                  Komisijas vārdā –
               
               
                  priekšsēdētājs
               
               Jean-Claude JUNCKER
            
         
         
            (1)  OV L 157, 9.6.2006., 24. lpp.
         
         
            (2)  Eiropas Parlamenta un Padomes 1998. gada 22. jūnija Direktīva 98/37/EK par dalībvalstu normatīvo un administratīvo aktu tuvināšanu attiecībā uz mašīnām (OV L 207, 23.7.1998., 1. lpp.).
         
            (3)  Eiropas Parlamenta un Padomes 2012. gada 25. oktobra Regula (ES) Nr. 1025/2012 par Eiropas standartizāciju, ar ko groza Padomes Direktīvas 89/686/EEK un 93/15/EEK un Eiropas Parlamenta un Padomes Direktīvas 94/9/EK, 94/25/EK, 95/16/EK, 97/23/EK, 98/34/EK, 2004/22/EK, 2007/23/EK, 2009/23/EK un 2009/105/EK, un ar ko atceļ Padomes Lēmumu 87/95/EEK un Eiropas Parlamenta un Padomes Lēmumu Nr. 1673/2006/EK (OV L 316, 14.11.2012., 12. lpp.).
         
            (4)  Komisijas 2019. gada 18. marta Īstenošanas lēmums (ES) 2019/436 par mašīnu saskaņotajiem standartiem, kas izstrādāti Eiropas Parlamenta un Padomes Direktīvas 2006/42/EK īstenošanas vajadzībām (OV L 75, 19.3.2019., 108. lpp.).
      
      
         
            PIELIKUMS
            Īstenošanas lēmuma (ES) 2019/436 II pielikumā pievieno šādu rindu:
            
               
                           “3.
                        
                        
                           EN ISO 19085-3:2017
                           Kokapstrādes mašīnas. Drošuma prasības. 3. daļa. Ciparvadības (NC) urbjmašīnas un frēzmašīnas
                           
                              Norāde. Attiecībā uz 6.6.2.2.3.1. punktu saskaņotajā standartā EN ISO 19085-3:2017 nav noteikts, ka jānodrošina atbilstība Direktīvas 2006/42/EK I pielikuma 1.4.1. punktā noteiktajām būtiskajām veselības un drošuma prasībām, kas paredz, ka aizsargiem un aizsargierīcēm jābūt tādām, kas nav viegli apejamas.
                        
                        
                           C”